Apple

Apple Inc. (tammikuuhun 2007 Apple Computer) on yhdysvaltalainen suuryritys, joka suunnittelee, kehittää ja myy kulutuselektroniikkaa, ohjelmistoja ja tietokoneita. Sen tunnetuimpia tuotteita ovat Macintosh-tietokoneet (”Mac”), iPhone-puhelimet, iPad-taulutietokoneet, iPod-musiikkisoittimet, Apple Watch -älykellot, Apple TV -mediasoittimet, iMovie-videomuokkausohjelma sekä laitteilleen kehittämät macOS-, iOS- , watchOS- ja tvOS-käyttöjärjestelmät.

 Historia 
 Alkuvaihe 
Applen perustivat Steve Jobs, Steve Wozniak ja Ronald Wayne 1. huhtikuuta 1976 nimellä Apple Computer. Wayne vetäytyi pian tämän jälkeen.  Yrityksen nimen keksi Steve Jobs palattuaan töistä omenafarmilta, jossa tämä toisinaan työskenteli. Jobsin korvissa Apple kuulosti ”hauskalta, henkevältä eikä uhkaavalta”. Lisäetuna Apple tuli aakkosissa ennen Ataria.

Wozniak oli käyttänyt osituskäyttöjärjestelmää ja halusi oman tietokoneen, jolloin hän päätti suunnitella oman.
Wozniak suunnitteli ja rakensi tietokoneen (Apple I), jota hän esitteli tietokonekerhon jäsenille ja Jobs ehdotti tietokoneen myymistä kerhon jäsenille. Yritys perustettiin tämän jälkeen. Tietokoneen rahoittamiseksi Jobs myi Volkswagen-pikkubussinsa ja Wozniak myi taskulaskimensa. Wozniak halusi myydä tietokonetta vain hieman yli osiensa hinnan, mutta Jobs teki sopimuksen paikallisen Byte Shop -liikkeen kanssa, jolle he tekivät sopimuksen 50 kappaleen myymisestä. Tietokone myytiin liikkeelle 500 dollarin hinnalla, jolloin voittomarginaalin jälkeen yhden hinnaksi tuli 666,66 dollaria.

Koska Jobsilla ei ollut rahaa tarvittuihin komponentteihin ja pankit eivät myöntäneet lainaa hän sai Cramer Electronicsilta ennakkoon osat kolmenkymmenen päivän maksuajalla osoittamalla tilauksen Byte Shopista. Kun Byte Shopin Paul Terrell näki tietokoneen, joka ei ollut yksistään käyttökuntoinen kokonainen tietokone (siinä ei ollut virtalähdettä, näyttöä, näppäimistöä), Terrell oli haluton maksamaan, mutta Jobs vakuutti tämän, ja tietokonetta myytiin noin 200 kappaletta huhtikuusta 1976 syyskuuhun 1977. 

Apple II:n rakentamisen aikaan he tarvitsivat rahaa tuhannen emolevyn valmistamiseen  kappalehinnalla, johon he tarvitsivat . Mike Markkula auttoi liiketoimintasuunnitelman kirjoittamisessa ja päättyi liittyä kolmantena osakkaana. Jobs sai yhteyden ”enkelisijoittajana” tunnettuun Mike Markkulaan, joka toi hankkeeseen mukaan myös riskisijoittaja Arthur Rockin.Rapo, Raija: Mike Markkula nosti Applen autotallista. Kauppalehti, 26.10.2011, s. 10. 

Vuonna 1977 julkaistiin tunnetuksi tullut Apple II -mikrotietokone, joka oli yksi tietokonepelien pelaamiseen soveltuvasta "vuoden 1977 kolmikosta".

Apple III:n kehitys alkoi vuonna 1978 ja se julkaistiin vuonna 1980. Apple III suunnattiin yrityskäyttöön, mutta se oli epäluotettava useiden ongelmien vuoksi. Vuotta myöhemmin julkaistu IBM PC oli myös merkittävästi edullisempi.

Xerox Alton tekniikan näkeminen vakuutti Steve Jobsin muuttamaan Apple Lisan tekstipohjaisesta graafiseen käyttöliittymään perustuvaksi. Lisan kehitys alkoi vuonna 1978 ja se esiteltiin 19. tammikuuta 1983. Lisasta tuli floppi: se oli suunnattu yrityskäyttöön, mutta sen korkea hinta karkotti asiakkaat, jotka valitsivat yhä edullisemman IBM PC:n.

 Macintosh ja toiminnan laajentuminen 

pienoiskuva|vasen|Macintosh 128K.
Vuonna 1984 Apple julkaisi ensimmäisen Macintosh-sarjan tietokoneen (julkaistu nimellä "Apple Macintosh"), joka on myöhemmin nimetty uudelleen Macintosh 128K. Sen myynti alkoi vahvasti mutta laski pian, ja ensimmäisen mallin nimi muutettiin kun Macintosh 512K julkaistiin. Ensimmäinen Macintosh esiteltiin Ridley Scottin ohjaamalla mainoksella 1984, joka esitettiin Super Bowl -tapahtuman väliajalla. Tietokoneessa on Mac OS -käyttöjärjestelmä, jossa on graafinen käyttöliittymä. 

1980-luvun lopulla Apple teki prototyyppejä, joissa käytettiin ARM-suorittimia. Tämän seurauksena Apple osti osuuden Acorn Computersin ja VLSI Technologyn kanssa perustetusta Arm-yhtiöstä. Suoritinta käyttävästä vuonna 1993 julkaistusta Apple Newton -kämmentietokoneesta ei tullut menestystä, mutta myöhemmin Apple julkaisi suoritinta käyttäviä menestyksekkäitä tuotteita (iPod, iPhone ja iPad).

1990-luvun puolivälissä Apple kehitti Apple Bandai Pippin -pelikonsolin.

Vuonna 1996 Apple osti NeXT-yhtiön. NeXTin käyttöjärjestelmä Nextstep perustui BSD Unixille ja Mach-ytimelle ja sisälsi ennakoivan moniajon sekä muistisuojauksen, joita Mac OS kaipasi. Syyskuussa 1997 Microsoft sijoitti varoja kaipaavaan Appleen 150 miljoonaa dollaria. Vastineeksi Apple luopui Microsoftia vastaan nostamastaan pitkään vireillä olleesta oikeusjutusta. Apple oli haasteessaan väittänyt, että Microsoft kopioi Mac OS:n ulkonäköä ja käyttötuntumaa Windowsiin. Apple julkaisi Mac OS X -käyttöjärjestelmän ensimmäisen version vuonna 1999.

 2000-luku 

9. tammikuuta 2007 aiemmin nimellä Apple Computer tunnettu yrityksen nimi lyheni muotoon Apple (), joka sopi paremmin kattamaan yhtiön laajentuneet liiketoiminta-alueet.

Elokuussa 2018 Applesta tuli maailman ensimmäinen yksityinen yhtiö, jonka markkina-arvo ylitti biljoona dollaria.

Heinäkuussa 2019 Apple ilmoitti ostavansa Intelin modeemiliiketoiminnan.

Apple on tehnyt Suomessa ainakin kaksi yritysostoa. Vuonna 2017 yhtiö osti Beddit-univalvontalaitteen ja vuonna 2019 tekoälyä kehittävän Curious AI -startupin.

Tammikuussa 2024 yhtiö alkoi maksamaan korvauksia käyttäjille vuoden 2020 sovintoesityksen mukaisesti johtuen iPhone-puhelimien hidastumisesta.

Maaliskuussa 2024 uutisoitiin EU:n langettamasta 1,8 miljardin euron suuruisesta sakosta Applelle kilpailulainsäädännön rikkomisesta suoratoistopalveluissa. Apple esti palveluntarjoajia kertomasta käyttäjille vaihtoehtoisista maksutavoista, jotka eivät käyttäneet Applen kauppaa. Applea on määrätty poistamaan kaikki rajoitukset.

Syyskuussa 2024 kerrottiin, että Applen on maksettava 13 miljardia euroa verorästejä EU:lle.

Marraskuussa 2024 kerrottiin Applelle tulevista sakoista digimarkkinasäädöksen rikkomisesta Applen sovelluskaupassa. Säädöksen rikkomisesta voidaan määrätä kymmenen prosentin sakko vuotuisesta globaalista liikevaihdosta ja 20 prosentin sakko toistuvista rikkomuksista. Applen liikevaihdolla tämä tarkoittaisi 38 miljardin dollarin sakkoja.

Euroopan komissio on vaatinut Applelta vastausta geolukituksen aiheuttamiin ongelmiin, joka on vastoin EU:n vapaan liikkuvuuden säädöksiä. Geolukitus estää käyttäjiä kauppapaikoilta kun nämä liikkuvat maasta toiseen.

Toukokuussa 2025 oikeudessa todettiin Applen kauppapaikan käytännöt lainvastaiseksi ja Applen toimia kutsuttiin asioiden peittelyksi. Applea määrättiin sallimaan muiden kauppapaikkojen käyttö alustoillaan ilman Applen rajoituksia tai osuutta tehdyistä maksuista. Päätös liittyy Epic Gamesin vuonna 2020 nostamaan kanteeseen Applea vastaan. Oikeudessa talousjohtaja Alex Romania syytettiin valehtelusta valan alaisena, Analysis Groupin raportti oli huijausta ja Apple ei noudattanut oikeuden määräyksiä.

 Henkilöitä 
pienoiskuva|Steve Jobs
Applen historiaan on liittynyt monia merkittäviä nimiä. Macintosh-tietokoneiden markkinoinnista 1980-luvulla vastasi tunnettu teknologiakonsultti Guy Kawasaki. Yhtiön tuotekehitykseen on vaikuttanut läheinen yhteys Carnegie Mellonin ja Stanfordin yliopistoihin. Tästä esimerkkinä on OS X -käyttöjärjestelmän kehitystä johtanut Avie Tevanian, joka kirjoitti Mach-ytimen 1980-luvulla Carnegie Mellonin yliopistossa yhdessä Richard Rashidin kanssa.

Muotoilija Jonathan Ive työskenteli Applella vuodesta 1992 vuoteen 2019. Hän johti yhtiön muotoiluryhmää, joka suunnitteli monia menestyksekkäitä tuotteita, kuten iMacin ja Apple Watchin. 

 Yritysvastuu 
 Verosuunnittelu 
New York Times on tutkinut Applen veronmaksua ja selvittänyt tapaa jolla se tekee verosuunnittelua. Applella on postilaatikkokonttoreita veroparatiiseissa, ja sen toimistoja on muun muassa Nevadassa Renossa, jossa ei ole lainkaan yritysveroja. Rahaliikennettä reititetään Luxemburgin kautta, ja se tuottaa merkittävää verohelpotusta.  Paratiisin paperit -tietovuoto veronkiertäjistä lisäsi tietoa Applen käyttämistä toimista.Tietovuoto paljastaa Applen salaisuuden – amerikkalaisjätit ovat verojen välttelyn suurmestareita Yle, 2017

 Lapsityövoima 
Amnestyn mukaan Applen laitteissa voi olla lapsityöllä valmistettua metallia. Amnesty seurasi vuonna 2016 julkaistussa raportissaan kobolttimalmin tuotantoketjua alkaen alkutuotannosta epävirallisella kaivoksella, jolla käytettiin lapsityövoimaa. Ketju johti 16 suuryritykseen, joiden joukossa oli Apple.

Apple kertoo tutkivansa Amnestyn väitteitä ja arvioivansa uudelleen hankintaketjuaan useiden eri raaka-aineiden osalta. Amnestyn mukaan Apple ei ole kuitenkaan luovuttanut tarpeeksi tietoja, joilla riippumattomat tutkijat voisivat todentaa laitteissa käytettyjen metallien alkuperän.

 Määrävän markkina-aseman väärinkäyttö 
Yhdysvaltain oikeusministeriö on nostanut lakikanteen Applea vastaan johtuen toiminnasta älypuhelinmarkkinoilla. Syytteen mukaan Apple haittaa yhteentoimivuutta kilpailijoiden kanssa ja vaikeuttaa kehittäjien siirtymistä toisille alustoille. Esimerkkinä on mainittu kuvien heikko laatu ja salaamattomat viestiyhteydet.

 Pimeät käytännöt 
Euroopan komissio on ilmoittanut tutkivansa Applea muiden yritysten ohella pimeistä käytännöistä. Euroopan komissio epäilee yrityksiä digimarkkinasäädöksen rikkomisesta. Applen kohdella tutkimus keskittyy sovelluskaupan ("App Store") ohjaamiseen sekä Safari-selaimen valintoihin.

 Brändi 
pienoiskuva|Apple Store
Applen brändi on listattu maailman arvokkaimpien joukkoon. Business Week -lehden artikkelissa vuonna 2007 arvioitiin syitä olevan neljä:
 Tuotteet täyttävät todellisen tarpeen ja ovat helppokäyttöisiä
 Tuotteilla on selkeä ja linjakas design
 Asiakkaiden ja median annetaan hoitaa markkinointi
 Tuotteita ei kohdisteta millekään erityiselle ikäryhmälle

Fortune-lehti nimitti Applen vuonna 2008 Yhdysvaltojen arvostetuimmaksi yhtiöksi ja vuosina 2008–2010 koko maailman arvostetuimmaksi yhtiöksi.Money.cnn.com, 2008 Money.cnn.com 2009 Money.cnn.com 2010 

Applen brändin arvoksi määritettiin 2009 kesäkuussa 63 miljardia dollaria, joten se olisi näin maailman kuudenneksi arvokkain. Syyskuussa 2013 Interbrand puolestaan julkaisi kansainvälisen brändivertailun, jonka mukaan Applen brändi olisi noussut kärkipaikalle maailman arvokkaimmaksi brändiksi. Vertailun mukaan Applen brändiarvo on 98,3 miljardia dollaria.

Apple tunnetaan erityisesti kuvankäsittelyn ja videotuotannon ammattilaisten keskuudessa. Applen Final Cut Pro hallitsi vuonna 2007 Yhdysvaltain editointimarkkinoita 49 % markkinaosuudella . Muita tunnettuja Applen ohjelmistotuotteita ovat iLife, iWork, Logic Studio -äänieditointiohjelmisto sekä Aperture-kuvankäsittely- ja -medianhallintaohjelmisto.

Talouslehti Fortunen tekemän kartoituksen mukaan ihailluin yhtiö vuonna 2010 oli Apple ja se säilytti kärkisijansa vuonna 2011.

 Yhtiön päämaja 
pienoiskuva|Keväällä 2018 valmistunut Applen pääkonttori Apple Park.
Applen uuden Apple Park -pääkonttorin katolla on 18 megawatin verran aurinkopaneeleja.https://eu.usatoday.com/story/tech/news/2018/04/22/google-amazon-push-power-companies-solar-and-wind-blow-coal/438020002/

 Tuotteita 
Yhtiön tuotteita ovat Macintosh-tietokoneet, iPod-musiikkisoitin, Apple Watch -kello, iPhone-älypuhelin, iPad-taulutietokone ja Apple TV. Yhtiöllä on Mac OS-, macOS (ent. Mac OS X)- ja iOS-käyttöjärjestelmät. Yhtiön ohjelmistoja ovat iLife-, iMovie- ja iWork-ohjelmistot sekä Xcode.
Yhtiön kauppapaikka ja suoratoistopalvelu ovat App Store ja iTunes.
Muita tuotteita ovat iCloud ja AirPods.

 Tuotehistoria 

Apple I, 1976, Applen ensimmäinen tietokone, harrastajille suunnattupienoiskuva|Apple I
Apple II, 1977.
Apple III (tunnettiin myös nimellä Apple 3) julkaistiin syyskuussa 1980.
Apple Lisa julkaistiin tammikuussa vuonna 1983.
Macintosh 128K (aluksi nimellä Macintosh) julkaistiin tammikuussa 1984. 
Macintosh 512Ke, syyskuu 1984.
Macintosh Plus, tammikuu 1987.
Macintosh SE, maaliskuu 1987.
Macintosh II, maaliskuu 1987.
Apple IIc Plus, syyskuu 1988.
Macintosh SE/30, tammikuu 1989.
Ensimmäinen yhtiön kannettava Macintosh Portable 1989 ja vuonna 1991 tunnettu PowerBook.pienoiskuva|Powerbook 100
Macintosh LC II, maaliskuu 1992.
Macintosh Quadra 950, toukokuu 1992.
Macintosh IIvx, lokakuu 1992.
Apple Newton, elokuu 1993, Sharpin valmistama kämmentietokone.
Vuonna 1994 yhtiö otti käyttöön Motorolan, IBM:n ja Applen yhteistyössä kehittämän PowerPC-suorittimen.
Vuonna 1997 Motorolan G3-suorittimella varustettu Power Macintosh G3.
Vuonna 1998 Apple julkaisi suuren suosion saaneen iMac-kotitietokoneen.pienoiskuva|iMac G3 -mallia myytiin useissa väreissä.
Vuonna 1997 Motorolan G4-suorittimella varustettu Power Macintosh G4. 
Vuonna 2001 Apple julkaisi uuden Unix-pohjaisen Mac OS X -käyttöjärjestelmän.
Vuonna 2001 yhtiö toi markkinoille kannettavan iPod-musiikkisoittimen.pienoiskuva|Ipod nano G2
Vuonna 2003 Apple julkaisi 64-bittisen Power Mac G5 -tietokoneen.
Alkuvuodesta 2006 Apple toi markkinoille PC-yhteensopivista tietokoneista tutulla Intelin x86-suorittimella varustetun MacBook Pro -kannettavan ja iMac-kotitietokoneen. Toukokuussa 2006 Apple julkaisi Intelin suoritinarkkitehtuurilla varustetun MacBook-kannettavan. Apple vaihtoi kaikkien tietokoneidensa suorittimet Intel-pohjaisiksi vuoden 2006 aikana. Keväällä Apple julkaisi beta-version Boot Camp -ohjelmasta, joka mahdollistaa Windows XP -käyttöjärjestelmän asentamisen Intel-pohjaiseen Macintosh-tietokoneeseen Mac OS X:n rinnalle.
Vuonna 2007 Apple julkisti iPhone-puhelimen ja Apple TV -laitteen, joka on Applen vastaus Microsoftin Media Center -ohjelmistolle.
Vuoden 2008 alussa Apple julkisti uuden MacBook Air -tietokoneen.
Vuonna 2008 Apple julkaisi toisen sukupolven iPhone-puhelimen nimeltä iPhone 3G
Vuonna 2009 Apple esitteli 17-tuumaisella näytöllä varustetun Macbook Pro -tietokoneen.
Vuonna 2009 Apple julkaisi kolmannen sukupolven iPhone-puhelimen nimeltä iPhone 3GS
Apple julkaisi ensimmäisen tablet-tietokoneensa, iPadin, tammikuussa 2010.
Kesäkuussa 2010 Apple esitteli iPhone 4 -puhelimen.
Vuonna 2011 Apple julkaisi toisen sukupolven iPad 2 -tablet-tietokoneensa.
Lokakuussa 2011 Apple esitteli iPhone 4S -puhelimen.
Maaliskuussa 2012 Apple esitteli kolmannen sukupolven iPadin.
Syyskuussa 2012 Apple esitteli iPhone 5 -puhelimen.
 Syyskuussa 2013 Apple esitteli iPhone 5S- ja iPhone 5C -puhelimet.
 Vuonna 2014 Apple esitteli uuden Mac Pro -tietokoneen.
Syksyllä 2014 Apple esitteli iPhone 6- ja iPhone 6 Plus -puhelimet, sekä Apple Watch -älykellon.
Syksyllä 2015 Apple esitteli iPhone 6S- ja iPhone 6S Plus -puhelimet, sekä iPad Pro -tabletin.
Syyskuussa 2016 Apple esitteli iPhone 7- sekä iPhone 7 Plus -puhelimet sekä jatkoi älykellojen tuotantoaan Apple Watch Series 2 -mallilla.
Lokakuussa 2016 Apple esitteli uuden MacBook Pro -tietokoneen uutuutena Touch Bar -kosketusnäyttöpalkki näppäimistön yläreunassa.
Joulukuussa 2016 Apple julkaisi Airpods -langattomat nappikuulokkeet.pienoiskuva|Ensimmäisen sukupolven iPhone
Syyskuussa 2017 Apple jatkoi iPhone-sarjaa uusilla iPhone 8- ja iPhone 8 Plus -puhelimilla sekä julkaisi iPhonen kymmenvuotisjuhlamalli iPhone X:n, jossa ovat erikoisuutena muun muassa lähes koko etupuolen kattava näyttö ja Face ID -kasvontunnistus. Kaikissa uusissa iPhoneissa on langaton lataus vakio-ominaisuutena. Myös Apple Watch -älykellomallisto jatkuu Series 3 -mallilla, ja Apple TV:stä esiteltiin 4K-tarkkuutta tukeva versio.

 Applen toimitusjohtajat 
 Vuodet Nimi1977–1981Michael "Scotty" Scott1981–1983A. C. "Mike" Markkula1983–1993John Sculley1993–1996Michael Spindler1996–1997Gil Amelio1997–2011Steve Jobs2011–Tim Cook

 Lähteet 

 Aiheesta muualla 

 Applen virallinen sivusto 
 Applen virallinen sivusto 
 Apple-history.com – Tietoa Applesta ja Applen tietokoneista

*
Luokka:Seulonnan keskeiset artikkelit
Luokka:NASDAQ-100-indeksi